20.02.2024

**Comunicat de presă**

**Campania Națională** **pentru verificarea modului în care sunt respectate prevederile legale privind autorizarea angajatorilor care desfășoară activități de fabricare, depozitare, păstrare, transport și comercializare, a articolelor pirotehnice și pentru verificarea modului de respectare, de către aceștia, a prevederilor legale privind încheierea și executarea contractelor individuale de muncă**

În perioada 06.02-16.02.2024, inspectorii de muncă din cadrul Inspectoratul Teritorial de Muncă Galați (I.T.M.) au desfășurat acțiuni de control în cadrul Campaniei Naționale pentru verificarea modului în care sunt respectate prevederile legale privind autorizarea angajatorilor care desfășoară activități de fabricare, depozitare, păstrare, transport și comercializare, a articolelor pirotehnice și pentru verificarea modului de respectare, de către aceștia, a prevederilor legale privind încheierea și executarea contractelor individuale de muncă.

**Motivarea campaniei:**

Având în vedere riscurile deosebite pe care le presupune activitatea de fabricare,deținere, preparare, experimentare, distrugere, transport, manipulare, depozitare și comercializare a articolelor pirotehnice se impune intensificarea acțiunilor de control la agenții economici care desfășoară aceste activități.

**Obiectivele generale ale campaniei** au fost:

* Identificarea și verificarea agenților economici care desfășoară activități de fabricare, deținere, transport, manipulare, depozitare și comercializare a articolelor pirotehnice, privind respectarea prevederilor legale în vigoare.
* Eliminarea neconformităților constatate, prin dispunerea de măsuri obligatorii pentru remedierea neconformităților și aplicarea sancțiunilor contravenționale corespunzătoare;
* Creșterea gradului de conștientizare a angajatorilor și a lucrătorilor în ceea ce privește necesitatea respectării prevederilor legale în domeniile relațiilor de muncă și securității și sănătății în muncă.

Inspectorii de muncă din cadrul I.T.M. Galați au controlat **27 de angajatori** și au aplicat un număr **8 de sancțiuni contravenționale** din care 7 avertismente ( din care 5 în domeniul relațiilor de muncă și 2 în domeniul securității și sănătății în muncă) și o amendă în valoare totală de **4.000 lei** (în domeniul securității și sănătății în muncă pentru lipsa autorizației pentru comercializarea produselor pirotehnice)și au dispus **14 măsuri** cu termen concret de realizare pentru remedierea deficiențelor constatate.

Deficiențe frecvent constatate:

* Nu se completează în registrul general de evidență a salariaților perioadele de suspendare ale contractelor individuale de muncă, cu respectarea termenului legal de transmitere;
* Nu se ține evidența orelor de muncă prestate zilnic de către salariați și nu se consemnează orele de început și de sfârșit ale programului de lucru în documentele de evidență a muncii prestate zilnic de un salariat în folosul angajatorului controlat;
* lipsa autorizației pentru comercializarea produselor pirotehnice;
* instruire deficitară în domeniul securității și sănătății în muncă;
* organizarea necorespunzătoare a activității de prevenire și protecție.

Bogdan - Marius TRANDAFIR

Inspector Șef

Carmen Păunica Corodeanu

Inspector,

Compartiment Comunicare și Relații cu Publicul